
BILJEŠKE UZ FINANCIJSKE IZVJEŠTAJE
ZA RAZDOBLJE
1-9- 2026.

Izvještaj o prihodima i rashodima, primicima i izdacima
Bilješka 1.

Ukupni prihodi Općine Gračišće ostvareni u razdoblju od 1. siječnja od 30. rujna 2026. godine iznosili su 1.151.210,12 €, odnosno 27,8% ili 250.259,71 € više nego prethodne 2025. godine. Na rast prihoda poslovanja u promatranom razdoblju najvećim je dijelom utjecalo povećanje prihoda od poreza, prihoda od imovine, prihoda od prodaje proizvoda i robe te pruženih usluga, prihoda od donacija te povrata po protestiranim jamstvima u odnosu na prethodnu 2025. godinu  te ostvarenje prihoda od kazni, upravnih mjera i ostalih prihoda koji nisu bili ostvareni u istom razdoblju prethodne 2025. godine. Prihodi od prodaje nefinancijske imovine  ostvareni su u iznosu od 75.752,00 €  te nisu bili evidentirani u istom razdoblju prethodne 2025. godine,  dok primici od financijske imovine i zaduživanja nisu zabilježeni. Ukupni rashodi i izdaci iznose 1.109.197,89 € što je za 21,9% ili 198.901,97  € više rashoda nego prošle godine. Rashodi poslovanja su se povećali, a na to su utjecali povećanje ostalih rashoda za zaposlene, povećanje naknada troškova zaposlenima, povećanje rashoda za materijal i energiju, povećanje rashoda za usluge, povećanje ostalih financijskih rashoda, povećanje rashoda za pomoći drugom proračunu i izvanproračunskim korisnicima, povećanje ostalih naknada građanima i kućanstvima iz proračuna, povećanje tekućih donacija te povećanje kapitalnih pomoći dok rashodi za plaće, rashodi za doprinose na plaće, ostali nespomenuti rashodi poslovanja te rashodi za kamate za primljene kredite i zajmove bilježe smanjenje u odnosu na prethodnu 2025. godinu. Rashodi za nabavu nefinancijske imovine iznose 161.453,68 €, odnosno za 80,1 % ili 71.799,89  € su veći  u odnosu na prethodnu godinu. Izdaci za financijsku imovinu i otplate zajmova u promatranom razdoblju iznose 43.262,92 € te su za 9,6 % ili 3.774,11 € veći nego prethodne 2025. godine. Ostvaren je višak prihoda  u iznosu od 42.012,23 €. Manjak prihoda i primitaka iz prethodnog razdoblja iznosi 23.224,79 €, tako da se u sljedeće razdoblje prenosi višak u iznosu od 18.787,44 €.

Bilješka 2.
6	PRIHODI POSLOVANJA (šifre 61+62+63+64+65+66+67+68)
Prihodi poslovanja Općine Gračišće ostvareni u razdoblju od 1. siječnja od 30. rujna 2026. godine iznosili su 1.075.458,12 €, odnosno 19,4 % ili 174.507,71 € više nego prethodne 2025. godine. Na rast prihoda poslovanja u promatranom razdoblju najvećim je dijelom utjecalo povećanje prihoda od poreza, prihoda od imovine, prihoda od prodaje proizvoda i robe te pruženih usluga, prihoda od donacija te povrata po protestiranim jamstvima u odnosu na prethodnu 2025. godinu  te ostvarenje prihoda od kazni, upravnih mjera i ostalih prihoda koji nisu bili ostvareni u istom razdoblju prethodne 2025. godine.
Bilješka 3.
611 Porez na dohodak (šifre 6111 do 6116 - 6117 - 6119)
Prihodi od poreza na dohodak u razdoblju od 1. siječnja do 30. rujna 2026. godine ostvareni su u iznosu od 705.805,34 €, odnosno 20,4 % ili 119.440,36 € više u odnosu na iste prihode ostvarene u promatranom razdoblju 2025. godine. Na rast prihoda od poreza na dohodak utjecalo je povećanje prihoda od poreza na dohodak od nesamostalnog rada ostvarenih za 1,7% ili 10.243,01 € više nego u istom razdoblju 2025. godine te ostvarenje prihoda od poreza na dohodak od samostalnih djelatnosti koji su ostvareni u iznosu od 41.070,06 € te nisu bili evidentirani u istom razdoblju prethodne godine, kao i ostvarenje prihoda od poreza na dohodak od imovine i imovinskih prava koji su ostvareni u iznosu od 17.853,31 € te ostvarenje  prihoda od poreza na dohodak od kapitala koji su  ostvareni u iznosu od 50.273,98 €. 
Bilješka 4.
613 Porezi na imovinu (šifre 6131 do 6135)
Prihodi od poreza na imovinu u razdoblju od 1. siječnja do 30. rujna 2026. godine ostvareni su u iznosu od 41.007,31 €, odnosno 57,7% ili 14.998,78  € više u odnosu na iste prihode ostvarene u promatranom razdoblju 2025. godine, a odnose se na porez na kuće za odmor u iznosu od 163,59 €, novi porez na nekretnine u iznosu od 7.258,51 € te na porez na promet nekretnina u iznosu od 33.585,21 €.
Bilješka 5.
614 Porezi na robu i usluge (šifre 6141 do 6147)
Prihodi od poreza na robu i usluge u razdoblju od 1. siječnja do 30. rujna 2026. godine ostvareni su u iznosu od 859,49 €, odnosno 27,3 % ili 184,46 € više u odnosu na iste prihode ostvarene u promatranom razdoblju 2025. godine, a odnose se na porez na potrošnju alkoholnih i bezalkoholni pića. 

Bilješka 6.
633	Pomoći proračunu i izvanproračunskim korisnicima iz drugih proračuna (šifre 6331+6332)
[bookmark: _Hlk221622541]Prihodi od pomoći proračunu i izvanproračunskim korisnicima iz drugih proračuna u razdoblju od 1. siječnja do 30. rujna 2026. godine ostvareni su u iznosu od 2.100,00 €, odnosno 89,8% ili 18.476,00 € manje nego u istom razdoblju prethodne 2025. godine, a odnose se na tekuće pomoći iz županijskog proračuna.
Bilješka 7.
635	Pomoći izravnanja za decentralizirane funkcije i fiskalnog izravnanja (šifre 6351 do 6353)
Prihodi od pomoći izravnanja za decentralizirane funkcije i fiskalnog izravnanja u razdoblju od 1. siječnja do 30. rujna 2026. godine ostvareni su u iznosu od 62.183,20 €, odnosno 36,6% ili 16.651,03 € više nego prethodne 2025. godine. Odnose se na prihode od tekućih pomoći  izravnanja za decentralizirane funkcije u iznosu od 8.964,85 € koji nisu zabilježeni u istom razdoblju prethodne godine te od prihoda od pomoći fiskalnog izravnanja koji su ostvareni u iznosu od 53.218,35 €, odnosno za  16,9% ili 7.686,18 € više nego u istom razdoblju prethodne 2025. godine. 
Bilješka 8.
641	Prihodi od financijske imovine (šifre 6412 do 6419)
Prihodi od financijske imovine u razdoblju od 1. siječnja do 30. rujna 2026. godine ostvareni su u iznosu od 33,25 €, odnosno za 33,3% ili 8,31 € više u odnosu na promatrano razdoblje prethodne 2025. godine, a odnose se na prihode od dividendi na dionice u trgovačkim društvima izvan javnog sektora.

Bilješka 9.
642	Prihodi od nefinancijske imovine (šifre 6421 do 6429)
Prihodi od nefinancijske imovine u razdoblju od 1. siječnja do 30. rujna 2026. godine ostvareni su u iznosu od 52.708,57 €, odnosno za 30,5% ili 12.322,49 € više u odnosu na promatrano razdoblje prethodne 2025. godine. Na povećanje prihoda od nefinancijske imovine utjecalo je povećanje prihoda od naknada za korištenje nefinancijske imovine za 90,3% ili 23.660,87 €, a odnose se na naknade za korištenje naftne luke, naftovoda i eksploataciju mineralnih sirovina u iznosu od 23.643,02 € te na ostale prihode od nefinancijske imovine u iznosu od 26.215,54 €. Prihodi od zakupa i iznajmljivanja imovine ostvareni su u iznosu od 2.859,01 €, odnosno 45% ili 2.340,83 € manje u odnosu na prethodnu godinu, a odnose se na prihode od zakupa poljoprivrednog zemljišta u iznosu od 870,76 € te na prihode od zakupa poslovnih objekata u iznosu od 1.988,25 €.
Bilješka 10.
651      Upravne i administrativne pristojbe (šifre 6511 do 6514)
Prihodi od upravnih i administrativnih pristojbi u razdoblju od 1. siječnja do 30. rujna 2026. godine ostvareni su u iznosu od 2.287,99 €, odnosno 14,2 % ili 379,77 € manje u odnosu na iste prihode ostvarene u promatranom razdoblju 2025. godine, a odnose se na ostale naknade utvrđenje općinskom odlukom u iznosu od 68,36 € te na boravišne pristojbe u iznosu od 2.219,63 €.
Bilješka 11.
652      Prihodi po posebnim propisima (šifre 6521 do 6528)
Prihodi po posebnim propisima u razdoblju od 1. siječnja do 30. rujna 2026. godine ostvareni su u iznosu od 93.193,76 €, odnosno 22% ili 26.303,15 € manje u odnosu na iste prihode ostvarene u promatranom razdoblju 2025. godine, a odnose se na prihode od rješenja za groblje u iznosu od 2.105,71 €, na ostale nespomenute prihode u iznosu od 91.060,05 € te na prihode od naknada za podizanje spomenika u iznosu od 28,00 €.

Bilješka 12.
653 Komunalni doprinosi i naknade (šifre 6531 do 6533)
Prihodi od komunalnih doprinosa i naknada u razdoblju od 1. siječnja do 30. rujna 2026. godine ostvareni su u iznosu  od 84.787,98 €, odnosno 44,7 % ili  26.182,69 € više u odnosu na iste prihode ostvarene u promatranom razdoblju 2025. godine. Na povećanje prihoda od komunalnih doprinosa i naknada je utjecalo povećanje prihoda od komunalne naknade koji su ostvareni u iznosu od 61.533,71 €, odnosno 56,7 % ili 22.255,97 € više u odnosu na prethodnu godinu te povećanje prihoda od komunalnog doprinosa koji su ostvareni u iznosu od 23.254,27 € te bilježe povećanje za 20,3 % ili 3.926,72 €  u odnosu na isto razdoblje prošle godine.
Bilješka 13.
663      Donacije od pravnih i fizičkih osoba izvan općeg proračuna te povrat donacija i kapitalnih pomoći po protestiranim jamstvima (šifre 6631 do 6634) 
Prihodi od donacija u razdoblju od 1. siječnja do 30. rujna 2026. godine ostvareni su u iznosu  od 4.700,00 €, odnosno 667,1 % ili 4.087,28  € više u odnosu na iste prihode ostvarene u promatranom razdoblju 2025. godine, a odnose se na  tekuće donacije od trgovačkih društava. 

Bilješka 14.
683     Ostali prihodi 
Ostali prihodi u razdoblju od 1. siječnja do 30. rujna 2026. godine ostvareni su u iznosu  od 25.791,23 € te nisu evidentirani u istom razdoblju prethodne 2025. godine.

Bilješka 15.

7           Prihodi od prodaje nefinancijske imovine (šifre 71+72+73+74)
Prihodi od prodaje nefinancijske imovine u razdoblju od 1. siječnja do 30. rujna 2026. godine ostvareni su u iznosu od 75.752,00 € te nisu evidentirani prethodne 2025. godine, a odnose se na prihode od prodaje zemljišta. 

Bilješka 16.
711         Prihodi od prodaje materijalne imovine – prirodnih bogatstava (šifre 7111 do 7113)
Od 1. siječnja do 30. rujna 2026. godine ostvareni su  prihodi u iznosu od 75.752,00 € te nisu evidentirani u prethodnoj 2025. godini, a odnose se na prihode od prodaje građevinskog zemljišta. 



Bilješka 17.
3	RASHODI POSLOVANJA (šifre 31+32+34+35+36+37+38) 
Rashodi poslovanja Općine Gračišće ostvareni u razdoblju od 1. siječnja od 30. rujna 2026. godine ostvareni su u iznosu od  904.481,29 €, odnosno 15,8% ili  123.327,97 € više nego prethodne 2025. godine. Na povećanje rashoda poslovanja utjecali su povećanje ostalih rashoda za zaposlene, povećanje naknada troškova zaposlenima, povećanje rashoda za materijal i energiju, povećanje rashoda za usluge, povećanje ostalih financijskih rashoda, povećanje rashoda za pomoći drugom proračunu i izvanproračunskim korisnicima, povećanje ostalih naknada građanima i kućanstvima iz proračuna, povećanje tekućih donacija te povećanje kapitalnih pomoći dok rashodi za plaće, rashodi za doprinose na plaće, ostali nespomenuti rashodi poslovanja te rashodi za kamate za primljene kredite i zajmove bilježe smanjenje u odnosu na prethodnu 2025. godinu.

Bilješka 18.
311	Plaće (bruto) (šifre 3111 do 3114) 
Rashodi za plaće zaposlenika u razdoblju od 1. siječnja do 30. rujna 2026. godine ostvareni su u iznosu od  120.373,33 €, odnosno 0,7% ili 871,34 € manje u odnosu na rashode za plaće ostvarene u istom razdoblju 2025. godine. Na smanjenje u promatranom razdoblju najvećim je dijelom utjecalo smanjenje rashoda za plaće za redovan rad.
Bilješka 19.
312	Ostali rashodi za zaposlene  
Ostali rashodi za zaposlene u razdoblju od 1. siječnja do 30. rujna 2026. godine ostvareni su u iznosu od 6.250,00 €, odnosno 5% ili 300,00 € više u odnosu na ostale rashode za zaposlene ostvarene u istom razdoblju 2025. godine. 

Bilješka 20.
313	Doprinosi na plaće (šifre 3131 do 3133) 
Rashodi za doprinose na plaće zaposlenika u razdoblju od 1. siječnja do 30. rujna 2026. godine ostvareni su u iznosu od 19.861,65 €, odnosno 0,7% ili 143,72 € manje u odnosu na rashode za doprinose  na plaće ostvarene u istom razdoblju 2025. godine. Na smanjenje u promatranom razdoblju utjecalo je smanjenje rashoda za doprinose za obvezno zdravstveno osiguranje.

Bilješka 21.
321 Naknade troškova zaposlenima (šifre 3211 do 3214)
Rashodi za naknade troškova zaposlenima u razdoblju od 1. siječnja do 30. rujna 2026. godine ostvareni su u iznosu od 9.487,67 €, odnosno 92,5% ili 4.558,47 € više u odnosu na iste rashode ostvarene u promatranom razdoblju 2025. godine. Na rast ovih rashoda  utjecalo je povećanje rashoda za službena putovanja za 185,1% ili 924,88 €, povećanje rashoda za naknade za prijevoz, za rad na terenu i odvojeni život koji su se povećali za 76,6% ili 2.396,39 € te povećanje rashoda za stručno usavršavanje zaposlenika koji su se povećali za  126,4 % ili 1.418,00 € u odnosu na prethodnu 2025. godinu.

Bilješka 22.
322 Rashodi za materijal i energiju (šifre 3221 do 3227)
Rashodi za materijal i energiju u razdoblju od 1. siječnja do 30. rujna 2026. godine ostvareni su u iznosu od 27.221,39 €, odnosno 66,7% ili 10.892,70 € više u odnosu na iste rashode ostvarene u promatranom razdoblju 2025. godine. Na povećanje rashoda za materijal i energiju najviše je utjecalo povećanje rashoda za energiju koji su se povećali za 60,8% ili 8.147,36 €, zatim povećanje rashoda za sitni inventar koji su se povećali za 199,9% ili  3.177,51 € dok su se rashodi za uredski materijal i ostali materijalni rashodi smanjili  za 32,2% ili 432,17 €.
Bilješka 23.
323	Rashodi za usluge (šifre 3231 do 3239)
Rashodi za usluge u razdoblju od 1. siječnja do 30. rujna 2026. godine ostvareni su u iznosu od 204.294,21 €, odnosno 59,8 % ili  76.458,2 € više u odnosu na iste rashode ostvarene u promatranom razdoblju 2025. godine. Na povećanje rashoda za usluge utjecalo je povećanje rashoda za usluge telefona, interneta, pošte i prijevoza za 16,7 % ili 785,16 €, povećanje rashoda za usluge tekućeg i investicijskog održavanja za 17,8% ili 3.739,72 €, povećanje rashoda za usluge promidžbe i informiranja za 39,4 % ili 4.489,14 €, povećanje rashoda za  komunalne usluge za 38,5 % ili 12.515,23 €, povećanje rashoda za zakupnine i najamnine za 48,7% ili 1.252,00 €, povećanje rashoda za intelektualne i osobne usluge za 473,7% ili 39.626,51 €, povećanje rashoda za računalne usluge za 96% ili 12.489,81 € kao i povećanje rashoda za ostale usluge za 6,4 % ili 2.029,38 € u odnosu na prethodnu 2025. godinu. Rashodi za zdravstvene i veterinarske usluge su se smanjili u odnosu na isto razdoblje prethodne godine za 20% ili 468,75 €.

Bilješka 24.
329	Ostali nespomenuti rashodi poslovanja (šifre 3291 do 3299)
Ostali nespomenuti rashodi poslovanja u razdoblju od 1. siječnja do 30. rujna 2026. godine ostvareni su u iznosu od 113.974,09 €, odnosno 19,9% ili 28.369,38 € manje u odnosu na iste rashode ostvarene u promatranom razdoblju 2025. godine. Na pad tih rashoda utjecalo je smanjenje rashoda za naknade za rad predstavničkih i izvršnih tijela, povjerenstva i slično za  51% ili  12.354 € te smanjenje ostalih nespomenutih rashoda poslovanja za 17,2 % ili 19.382,02 € u odnosu na prethodnu godinu. Rashodi za premije osiguranja povećali su se  za  175,2% ili  755,25 € te rashodi za reprezentaciju za 49,5% ili 2.611,39 € u odnosu na prethodnu godinu u istom razdoblju.


Bilješka 25.
342     Kamate za primljene kredite i zajmove (šifre 3421 do 3428)
Rashodi za kamate za primljene kredite i zajmove u razdoblju od 1. siječnja do 30. rujna 2026. godine ostvareni su u iznosu od 6.081,26 € odnosno 8,7% ili 578,93 € manje u odnosu na prethodnu godinu, a odnose se na kamate za primljene kredite od tuzemnih kreditnih institucija izvan javnog sektora.
Bilješka 26.
343 Ostali financijski rashodi (šifre 3431 do 3434)
Ostali financijski rashodi u razdoblju od 1. siječnja do 30. rujna 2026. godine ostvareni su u iznosu od 1.038,08 €, odnosno  2,7%  ili 27,67 € više u odnosu na iste rashode ostvarene u promatranom razdoblju 2025. godine, a odnose se na rashode za usluge platnog prometa.


Bilješka 27.
363     Pomoći drugom proračunu i izvanproračunskim korisnicima (šifre 3631 do 3636)
Rashodi za navedene pomoći u razdoblju od 1. siječnja do 30. rujna 2026. godine ostvareni su u iznosu od 300.579,97 €, odnosno 11,7%  ili 31.448,46 € više u odnosu na iste rashode ostvarene u promatranom razdoblju 2025. godine. Na rast tih rashoda je utjecalo povećanje tekućih pomoći drugom proračunu i izvanproračunskim korisnicima koje su se povećale za 11,8%, a odnose se na tekuće pomoći županijskim proračunima u iznosu od 1.154,00 € te na tekuće pomoći gradskim proračunima u iznosu od 295.730,13 € te povećanje kapitalnih pomoći županijskim proračunima koje su ostvarene u iznosu od 3.695,84 € te su veće za 1,5% ili 55,62 € u odnosu na isto razdoblje prethodne 2025. godine.

Bilješka 28.
372	Ostale naknade građanima i kućanstvima iz proračuna (šifre 3721 do 3723) Rashodi za ostale naknade građanima i kućanstvima od 1. siječnja do 30. rujna 2026. godine ostvareni su u iznosu od 39.962,77 €, odnosno za 88,2 % ili 18.730,19  € više u odnosu na iste rashode ostvarene u promatranom razdoblju 2025. godine. Na rast tih rashoda je utjecalo povećanje rashoda za naknade građanima i kućanstvima u novcu za 98,4 % ili 18.480,19 €, a odnose se na pomoć obiteljima i kućanstvima u iznosu od 7.956,01 €,  stipendije i školarine u iznosu od 20.640,00 €, porodiljne naknade i opremu za novorođenčad u iznosu od 4.630,00 € te na ostale naknade iz proračuna u novcu u iznosu od 4.036,76 €. Na povećanje navedenih rashoda također je utjecalo i povećanje rashoda za naknade građanima i kućanstvima u naravi koji su se povećali za 10,2% ili  250,00 €, a odnose se na ostale naknade iz proračuna u naravi.

Bilješka 29.
381	Tekuće donacije (šifre 3811 do 3813)
Rashodi za tekuće donacije od 1. siječnja do 30. rujna 2026. godine ostvareni su u iznosu od 42.595,47 €, odnosno za 25,1 % ili  8.551,25 € više u odnosu na iste rashode ostvarene u promatranom razdoblju 2025. godine, a odnose se na rashode za tekuće donacije u novcu, odnosno na tekuće donacije udrugama i političkim strankama u iznosu od 675,03 € te na ostale tekuće donacije u iznosu od 41.920,44 €. 
Bilješka 30.
386	Kapitalne pomoći (šifre 3861 do 3865)
Rashodi za kapitalne pomoći u razdoblju  od 1. siječnja do 30. rujna 2026. godine ostvareni su u iznosu od 12.761,40 €, odnosno za 22,3 % ili 2.324,40  € više u odnosu na iste rashode ostvarene u promatranom razdoblju 2025. godine, a odnose se na rashode za kapitalne pomoći trgovačkim društvima u javnom sektoru.


Bilješka 31.
4	Rashodi za nabavu nefinancijske imovine (šifre 41+42+43+44+45)
Rashodi za nabavu nefinancijske imovine u razdoblju od 1. siječnja do 30. rujna 2026. godine ostvareni su u iznosu od 161.453,68 €, odnosno 80,1 % ili 71.799,89 € više u odnosu na iste rashode ostvarene u promatranom razdoblju 2025. godine. Na povećanje ovih rashoda utjecalo je ostvarenje rashoda za materijalnu imovinu – prirodna bogatstva u iznosu od 60.000 € i ostvarenje rashoda za prijevozna sredstva u iznosu od 18.400,00 €, zatim povećanje rashoda za građevinske objekte za 7% te povećanje rashoda za postrojenja i opremu za 459,8%, dok rashodi za nematerijalnu proizvedenu imovinu te rashodi za dodatna ulaganja u ostalu nefinancijsku imovinu bilježe smanjenje u odnosu na prethodnu godinu.

Bilješka 32.

411       Materijalna imovina – prirodna bogatstva (šifre 4111 do 4113)
Od 1. siječnja do 30. rujna 2026. godine ostvareni su rashodi u iznosu od 60.000,00 € te nisu bili evidentirani u istom razdoblju prethodne 2025. godine, a odnose se na rashode za zemljište. 




Bilješka 33.

421       Građevinski objekti (šifre 4211 do 4214)
Od 1. siječnja do 30. rujna 2026. godine ostvareni su rashodi u iznosu od 55.802,35 €, odnosno za 7% ili 3.647,29 € veći su nego u istom razdoblju prethodne godine. Rashodi za poslovne objekte ostvareni su u iznosu od 2.395,25 € te su manji za 71,6% ili 6.041,64 € u odnosu na prethodnu godinu. Rashodi za ostale građevinske objekte ostvareni su u iznosu od 49.057,10 € te su veći za 19,4% ili 7.978,93 € u odnosu na prošlu godinu, kao i rashodi za ceste koji su ostvareni u iznosu od 4.350,00 € te su veći za 64,8% ili   1.710,00 € u odnosu na isto razdoblje prethodne godine. 



Bilješka 34.

422       Postrojenja i oprema (šifre 4221 do 4228)
Od 1. siječnja do 30. rujna 2026. godine ostvareni su rashodi u iznosu od 4.780,85 €, odnosno   459,8% ili 3.926,85 € više nego u istom razdoblju 2025. godine, a odnose se na rashode za uređaje u iznosu od 155,85 € te na rashode za opremu u iznosu od 4.625,00 €.

Bilješka 35.

423       Postrojenja i oprema (šifre 4221 do 4228)
Od 1. siječnja do 30. rujna 2026. godine ostvareni su rashodi u iznosu od 18.400,00 €, te nisu evidentirani u istom razdoblju prethodne godine, a odnose se na rashode za osobne automobile.   

Bilješka 36.

426       Nematerijalna proizvedena imovina (šifre 4261 do 4264)
Od 1. siječnja do 30. rujna 2026. godine ostvareni su rashodi u iznosu od 14.932,98 €, odnosno za 25,8 % ili 5.205,51 € manji su nego u promatranom razdoblju prethodne godine. Na smanjenje navedenih rashoda utjecalo je smanjenje rashoda za umjetnička, literarna i znanstvena djela, odnosno za dokumente prostornog uređenja. 


Bilješka 37.

454     Dodatna ulaganja za ostalu nefinancijsku imovinu 
Od 1. siječnja do 30. rujna 2026. godine ostvareni su rashodi u iznosu od 7.537,50 € odnosno za 278,1% ili 5.543,75  € veći su nego u promatranom razdoblju prethodne 2025. godine. 

Bilješka 38.

5           Izdaci za financijsku imovinu i otplate zajmova (šifre 51+52+53+54+55)
Izdaci za financijsku imovinu i otplate zajmova u razdoblju od 1. siječnja do 30. rujna 2026. godine ostvareni su u iznosu od 43.262,92 €, odnosno za 9,6% ili  3.774,11 € veći su nego u promatranom razdoblju prethodne godine, a odnose se na otplatu glavnice primljenih kredita i zajmova od kreditnih i ostalih financijskih institucija izvan javnog sektora.

Bilješka 39.
544         Otplata glavnice primljenih kredita i zajmova od kreditnih i ostalih financijskih institucija izvan javnog sektora (šifre 5443 do 5448)
Od 1. siječnja do 30. rujna 2026. godine ostvareni su navedeni izdaci u iznosu od 43.262,92 €, odnosno za 9,6% ili 3.774,11 € veći su nego u istom razdoblju prethodne godine, a odnose se na otplatu glavnice dugoročnog primljenog kredita od tuzemnih kreditnih institucija izvan javnog sektora.





Izvještaj o obvezama
Bilješka 40.

Povećanje obveza u izvještajnom razdoblju iznosi 1.095.634,09 €, a isto se sastoji od obveza za rashode poslovanja u iznosu od 930.515,82 €, obveza za nabavu nefinancijske imovine u iznosu od 164.953,68 € i obveza za predujmove, depozite, jamčevne pologe i tuđe prihode u iznosu od 164,59 €, dok je početno stanje 01.01.2026. godine 765.087,56 € što čini ukupno 1.860.721,65 € obveza. U izvještajnom razdoblju podmirene su obveze u ukupnom iznosu od  1.175.720,71 € te na kraju izvještajnog razdoblja tj. sa 30.09.2026. godine stanje obveza iznosi  685.000,94 €. Dospjele obveze na kraju izvještajnog razdoblja su evidentirane u iznosu od 91.577,70 € i  to za obveze za rashode poslovanja i obveze za rashode za nabavu nefinancijske imovine, dok stanje nedospjelih obveza iznosi 593.423,24 € te se odnose na obveze za rashode poslovanja, obveze za nabavu nefinancijske imovine i obveze za financijsku imovinu.




